**Jakub Błaszczykowski** ([ˈjakub bwaʂt͡ʂɨˈkɔfskʲi]; s. 14. joulukuuta 1985 Częstochowa, Sleesian voivodikunta, Puola) on puolalainen jalkapalloilija, yleensä oikealla laidalla pelaava keskikenttä. Seuratasolla hän edustaa Saksan Bundesliiga-joukkue VfL Wolfsburgia, jonka peliasussa hän käyttää taiteilijanimeään **Kuba**, joka on puolan kielen diminutiivimuoto nimestä *Jakub*.

Seuratasolla
------------

### Uran alku

Jakub Błaszczykowski varttui Truskolasyssa, Sleesian voivodikunnassa, lähellä Częstochowaa. Ollessaan 8-vuotias hän alkoi harjoitella isoveljensä Dawidin kanssa Raków Częstochowan joukkueessa. Menetettyään 11-vuotiaana äitinsä hän jäi isoäitinsä kasvatettavaksi. Äidin kuoleman aiheuttama järkytys sai kuitenkin hänet lopettamaan kokonaan jalkapalloilun. Vuotta myöhemmin hänet saatiin suostutelluksi osallistumaan futsalturnaukseen, jonka parhaaksi pelaajaksi hänet valittiin. Hänen enonsa Jerzy Brzęczek, joka itse pelasi aikanaan Puolan maajoukkueen kapteenina, kehotti häntä olemaan tuhlaamatta lahjakkuuttaan. Błaszczykowski päätti alkaa uudelleen harjoittelun Raków Częstochowassa. Vuonna 2002 hän sai siirron Górnik Zabrzeen, mutta ei saavuttanut uudessa seurassaan menestystä. Alkuvuodesta 2003 hän siirtyi KS Częstochowaan, jossa pelasi Puolan neljännellä sarjatasolla vuoden 2004 loppuun. Tuolloin eno auttoi häntä saamaan mahdollisuuden Wisła Krakówissa, jossa hän teki vaikutuksen joukkueen silloiseen valmentajaan Werner Ličkaan.

### Wisła Krakówissa

Błaszczykowski nousi pian Puolan pääsarjassa Ekstraklasassa pelaavan Wisłan edustusjoukkueeseen, jossa pelasi ensimmäisen ottelunsa 20. maaliskuuta 2005 Polonia Varsovaa vastaan. Kauden loppuun mennessä hän oli vakiinnuttanut paikkansa Wislan aloituskokoonpanossa. Wisłassa hän voitti jalkapallon Puolan-mestaruuden heti tulokaskaudellaan ja seuraavalla kaudella hopeaa. Hänelle myönnettiin Canal+:n "Jalkapallo-Oscar" Puolan pääsarjan parhaana keskikenttäpelaajana. Yhtenä Puolan kaikkien aikojen parhaista pelaajista pidetty Zbigniew Boniek kutsui häntä nimellä "Pikku-Figo".

### Borussia Dortmundissa

Błaszczykowski Borussia Dortmundissa vuonna 2007
Błaszczykowski siirtyi Bundesliigaan heinäkuussa 2007 allekirjoitettuaan saman vuoden helmikuussa kolmesta miljoonasta eurosta nelivuotisen sopimuksen Borussia Dortmundin kanssa. Hän pelaa tavallisesti keskikentän laidalla, missä hänen harhautustaitonsa ja nopeutensa pääsevät oikeuksiinsa. Borussia on kuitenkin tilapäisesti peluuttanut hanta myös oikeana laitapuolustajana.

Ensimmäisen maalinsa Borussiassa hän teki 25. huhtikuuta 2008 Eintracht Frankfurtia vastaan 1–1-tasapeliin päättyneessä ottelussa.

Joulukuussa 2008 hänet valittiin vuoden jalkapalloilijaksi Puolassa ja tammikuussa 2009 Borussia Dortmundin kannattajat äänestivät hänet joukkueensa vuoden parhaaksi pelaajaksi yli 35 prosentin ääniosuudella; hänelle hävisivät muiden muassa Neven Subotić ja Alexander Frei.

Kaudella 2008–09 hän kärsi jalkalihaksen revähtymästä.

31. elokuuta 2015 hän siirtyi ACF Fiorentinaan lainalle.

1. elokuuta 2016 hän teki kolmen vuoden sopimuksen VfL Wolfsburgin kanssa.

Maajoukkueessa
--------------

Błaszczykowski edustamassa Puolaa vuonna 2013
Błaszczykowski teki ensiesiintymisensä Puolan maajoukkueesa 28. maaliskuuta 2006 Saudi-Arabiaa vastaan pelatussa ystävyysottelussa. Vuoden MM-kisoihin häntä ei vielä valittu mukaan, mutta vuoden 2008 EM-kisojen karsinnoissa hän oli jo joukkueessaan keskeisessä osassa. Hän teki ensimmäisen maajoukkuemaalinsa 22. elokuuta 2007 ystävyysottelussa Venäjää vastaan.

Błaszczykowski valittiin Puolan joukkueeseen myös itse EM-kisoihin vuonna 2008, mutta joutui loukkaannuttuaan jäämään pois.

Vuonna 2018 Błaszczykowski pelasi kaikkien aikojen kolmantena puolalaismiehenä sadannen maaottelunsa.

Yksityiselämä
-------------

Jakub Błaszczykowski avioitui kesäkuussa 2010 Agata Gołaszewskan kanssa. Parin ensimmäinen lapsi Oliwia syntyi 2011.

Lähteet
-------

1. ↑  Białoński, Michał. "Narodziny gwiazdy "Białej Gwiazdy"", *Gazeta.pl*, 5. tammikuuta 2007. Luettu 22. huhtikuuta 2009.  (puolaksi)
2. 1 2 3  Leniarski, Radosław. "Kuba Błaszczykowski: Siedem pechów Kuby", *Gazeta Wyborcza*, 6. kesäkuuta 2008. Luettu 6.6.2009.  (puolaksi)
3. ↑  Kicker: BVB holt Blaszczykowski (saksaksi)
4. ↑  "Błaszczykowski najlepszym piłkarzem roku", *Wirtualna Polska*, 13. joulukuuta 2008. Luettu 13. maaliskuuta 2009.  (puolaksi)
5. ↑  "Beenhakker names Poland World Cup qualifying squad", *The Associated Press*, 13. maaliskuuta 2009. Luettu 13. maaliskuuta 2009. Archived from the original on 2012-10-15.  (englanniksi)
6. ↑  Jakub Blaszczykowski wechselt auf Leihbasis zum AC Florenz *bvb.de*.  31.8.2015. Borussia Dortmund. Viitattu 1.9.2015. (saksaksi)
7. ↑  Sechster Neuzugang *vfl-wolfsburg.de*.  1.8.2016. VfL Wolfsburg. Viitattu 1.8.2016. (saksaksi)
8. 1 2  Milosavljevic, Zoran. "Blaszczykowski out of finals", *Reuters*, 5. kesäkuuta 2008. Luettu 13. lokakuuta 2008.  (englanniksi)
9. ↑  "Poland rallies to draw 2-2 with Russia in friendly ahead of key Euro 2008 qualifiers", *Associated Press*, 22. elokuuta 2008. Luettu 13. lokakuuta 2008. Archived from the original on 2013-01-03.  (englanniksi)
10. ↑  Poland – Record International Players  5.7.2018. rsssf. Viitattu 29.7.2018. (englanniksi)
11. ↑  "Błaszczykowski wziął ślub. Zobacz jego miłość!", 21. kesäkuuta 2010. Luettu 21.6.2010.  (puolaksi)
12. ↑  "Błaszczykowski: Wkrótce zostanę ojcem", *Magazyn Sportowy*, sports.pl, 4. lokakuuta 2010. Luettu 4.10.2010. ((puolaksi))

Aiheesta muualla
----------------

* Kuvia tai muita tiedostoja aiheesta **Jakub Błaszczykowski** Wikimedia Commonsissa

* maajoukkueen tilastot[vanhentunut linkki] Puolan jalkapalloliitto (puolaksi)
* Polish league stats on 90minut.pl (puolaksi)
* Bundesliigan tilastot (Arkistoitu – Internet Archive) (saksaksi)
* uratilastot Fussballdaten.de-sivustolla (saksaksi)

  

Puolan joukkue – Jalkapallon EM-kilpailut 2008
1 Boruc |
2 Jop |
3 Wawrzyniak |
4 Golański |
5 Dudka |
6 Bąk |
7 Smolarek |
8 Krzynówek |
9 Żurawski |
10 Garguła |
11 Saganowski |
12 Kuszczak |
13 Wasilewski |
14 Żewłakow |
15 Pazdan |
16 Błaszczykowski |
17 Łobodziński |
18 Lewandowski |
19 Murawski |
20 Guerreiro |
21 Zahorski |
22 Fabiański |
23 Kokoszka |
Valmentaja Beenhakker

Puolan joukkue – Jalkapallon EM-kilpailut 2012
1 Szczęsny |
2 Boenisch |
3 Wojtkowiak |
4 Kamiński |
5 Dudka |
6 Matuszczyk |
7 Polanski |
8 Rybus |
9 Lewandowski |
10 Obraniak |
11 Murawski |
12 Sandomierski |
13 Wasilewski |
14 Wawrzyniak |
15 Perquis |
16 Błaszczykowski |
17 Sobiech |
18 Mierzejewski |
19 Wolski |
20  Piszczek |
21 Grosicki |
22 Tytoń |
23 Brożek |
Valmentaja Smuda

Puolan joukkue – Jalkapallon EM-kilpailut 2016
1 Szczęsny |
2 Pazdan |
3 Jędrzejczyk |
4 Cionek |
5 Mączyński |
6 Jodłowiec |
7 Milik |
8 Linetty |
9 Lewandowski |
10 Krychowiak |
11 Grosicki |
12 Boruc |
13 Stępiński |
14 Wawrzyniak |
15 Glik |
16 Błaszczykowski |
17 Peszko |
18 Salamon |
19 Zieliński |
20 Piszczek |
21 Kapustka |
22 Fabiański |
23 Starzyński |
Valmentaja Nawałka



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Puola

 |

 |